CELEX: 32015D1357
Language: sk
Date: 2015-08-04 00:00:00
Title: Vykonávacie rozhodnutie Komisie (EÚ) 2015/1357 zo 4. augusta 2015, ktorým sa stanovuje finančný príspevok Únie na výdavky, ktoré vynaložilo Holandsko v rokoch 2011, 2012 a 2013 v súvislosti s financovaním núdzových opatrení na boj proti aviárnej influenze [oznámené pod číslom C(2015) 5342]

6.8.2015   
            
            
               SK
            
            
               Úradný vestník Európskej únie
            
            
               L 209/9
            
         VYKONÁVACIE ROZHODNUTIE KOMISIE (EÚ) 2015/1357
   zo 4. augusta 2015,
   ktorým sa stanovuje finančný príspevok Únie na výdavky, ktoré vynaložilo Holandsko v rokoch 2011, 2012 a 2013 v súvislosti s financovaním núdzových opatrení na boj proti aviárnej influenze
   
      
         [oznámené pod číslom C(2015) 5342]
      
   
   (Iba holandské znenie je autentické)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 652/2014 z 15. mája 2014, ktorým sa stanovuje hospodárenie s výdavkami týkajúcimi sa potravinového reťazca, zdravia a dobrých životných podmienok zvierat, ako aj zdravia rastlín a rastlinného rozmnožovacieho materiálu a ktorým sa menia smernice Rady 98/56/ES, 2000/29/ES a 2008/90/ES, nariadenia Európskeho parlamentu a Rady (ES) č. 178/2002, (ES) č. 882/2004 a (ES) č. 396/2005, smernica Európskeho parlamentu a Rady 2009/128/ES a nariadenie Európskeho parlamentu a Rady (ES) č. 1107/2009 a zrušujú rozhodnutia Rady 66/399/EHS, 76/894/EHS a 2009/470/ES (1), a najmä na jeho článok 36 ods. 4,
   keďže:
   
               (1)
            
            
               V nariadení Komisie (ES) č. 349/2005 (2) sa stanovujú pravidlá poskytovania finančných príspevkov Únie na núdzové opatrenia zamerané na eradikáciu určitých chorôb zvierat vrátane aviárnej influenzy. V článku 7 uvedeného nariadenia sa stanovuje, ktoré dokumenty má členský štát žiadajúci o finančný príspevok Únie predložiť, ako aj termíny na predloženie týchto dokumentov.
            
         
               (2)
            
            
               Vykonávacím rozhodnutím Komisie 2012/667/EÚ (3) sa stanovuje finančný príspevok Únie na výdavky vzniknuté v súvislosti s opatreniami prijatými na boj proti aviárnej influenze v Holandsku v roku 2011 na 429 425,74 EUR.
            
         
               (3)
            
            
               Vykonávacím rozhodnutím Komisie 2013/775/EÚ (4) sa stanovuje finančný príspevok Únie pre Holandsko na pokrytie nákladov vzniknutých danému členskému štátu v súvislosti s prijímaním opatrení na boj proti aviárnej influenze v rokoch 2012 a 2013 podľa rozhodnutia Rady 2009/470/ES (5). Preto bola danému členskému štátu vyplatená prvá tranža vo výške 210 000,00 EUR za rok 2012 a prvá tranža vo výške 250 000,00 EUR za rok 2013 ako časť finančného príspevku Únie. Vo vykonávacom rozhodnutí 2013/775/EÚ sa okrem toho stanovuje, že výška finančného príspevku Únie sa má stanoviť v ďalšom rozhodnutí, ktoré sa má prijať v súlade s postupom uvedeným v rozhodnutí 2013/775/EÚ.
            
         
               (4)
            
            
               V nariadení (EÚ) č. 652/2014 sa stanovujú platby, ktoré sa majú uhradiť členským štátom za uvedených okolností. V tomto ohľade sa v uvedenom nariadení stanovuje prijatie vykonávacích aktov, ktorými sa stanovuje finančný príspevok. Uvedeným nariadením sa takisto zrušilo rozhodnutie 2009/470/ES a odkazy na uvedené rozhodnutie sa považujú za odkazy na nariadenie (EÚ) č. 652/2014.
            
         
               (5)
            
            
               Vykonávacími rozhodnutiami 2012/667/EÚ a 2013/775/EÚ boli splnené požiadavky nariadenia Európskeho parlamentu a Rady (EÚ, Euratom) č. 966/2012 (6), a najmä jeho článku 84.
            
         
               (6)
            
            
               Vzhľadom na výsledok auditu na mieste pod vedením príslušného audítorského orgánu boli dodatočné výdavky vo výške 13 278,64 EUR uznané za oprávnené v súlade s rozhodnutím uvedeným v odôvodnení č. 2 a finančný príspevok Únie na rok 2011 možno stanoviť na 442 704,38 EUR. Okrem už zaplatenej sumy by sa preto mala poskytnúť konečná doplnková tranža vo výške 13 278,64 EUR.
            
         
               (7)
            
            
               Holandsko predložilo Komisii 14. februára 2014 oficiálnu žiadosť o náhradu výdavkov, ku ktorej bola priložená finančná správa, podporné dokumenty a epidemiologická správa o každom chove, v ktorom boli zvieratá zabité a zlikvidované. Žiadosť o náhradu predstavuje 417 663,71 EUR za rok 2012 a 616 592,33 EUR za rok 2013. Po preskúmaní dokumentov predložených uvedeným členským štátom však boli sumy 17 548,46 EUR a 40 018,73 EUR posúdené ako neoprávnené na náhradu v súlade s článkom 5 nariadenia (ES) č. 349/2005.
            
         
               (8)
            
            
               Konečný príspevok za roky 2012 a 2013 možno teda stanoviť na 400 115,25 EUR a 576 573,60 EUR v uvedenom poradí, čo predstavuje rozdiel medzi požadovanou sumou na náhradu a neoprávnenou sumou. Po odpočítaní prvých tranží uvedených v odôvodnení č. 3 možno zostatok, ktorý sa má Holandsku vyplatiť za roky 2012 a 2013, stanoviť na 190 115,25 EUR a 326 573,60 EUR.
            
         
               (9)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Doplnkový finančný príspevok Únie na výdavky vzniknuté Holandsku v roku 2011 v súvislosti s financovaním núdzových opatrení na boj proti aviárnej influenze sa týmto stanovuje na 13 278,64 EUR.
   Článok 2
   1.   Finančný príspevok Únie na výdavky vzniknuté Holandsku v roku 2012 v súvislosti s financovaním núdzových opatrení na boj proti aviárnej influenze sa týmto stanovuje na 400 115,25 EUR.
   2.   Zostatok finančného príspevku Únie, ktorý sa má vyplatiť Holandsku, sa týmto stanovuje na 190 115,25 EUR.
   Článok 3
   1.   Finančný príspevok Únie na výdavky vzniknuté Holandsku v roku 2013 v súvislosti s financovaním núdzových opatrení na boj proti aviárnej influenze sa týmto stanovuje na 576 573,60 EUR.
   2.   Zostatok finančného príspevku Únie, ktorý sa má vyplatiť Holandsku, sa týmto stanovuje na 326 573,60 EUR.
   Článok 4
   Toto rozhodnutie je určené Holandskému kráľovstvu.
   
      V Bruseli 4. augusta 2015
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. EÚ L 189, 27.6.2014, s. 1.
   
      (2)  Nariadenie Komisie (ES) č. 349/2005 z 28. februára 2005 stanovujúce pravidlá financovania zo Spoločenstva, ktoré je určené na mimoriadne opatrenia boja proti určitým chorobám zvierat, uvedeným v rozhodnutí Rady 90/424/EHS (Ú. v. EÚ L 55, 1.3.2005, s. 12).
   
      (3)  Vykonávacie rozhodnutie Komisie 2012/667/EÚ z 25. októbra 2012, ktorým sa stanovuje finančný príspevok Únie na výdavky vzniknuté v súvislosti s núdzovými opatreniami prijatými na boj proti vtáčej chrípke v Holandsku v roku 2011 (Ú. v. EÚ L 299, 27.10.2012, s. 47).
   
      (4)  Vykonávacie rozhodnutie Komisie 2013/775/EÚ zo 17. decembra 2013 o finančnom príspevku Únie na núdzové opatrenia zamerané na boj proti aviárnej influenze v Nemecku, Taliansku a Holandsku v rokoch 2012 a 2013 a v Dánsku a Španielsku v roku 2013 (Ú. v. EÚ L 343, 19.12.2013, s. 44).
   
      (5)  Rozhodnutie Rady 2009/470/ES z 25. mája 2009 o výdavkoch na veterinárnom úseku (Ú. v. EÚ L 155, 18.6.2009, s. 30).
   
      (6)  Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (Ú. v. EÚ L 298, 26.10.2012, s. 1).